တူၼ်ၶူးလူင် ၸဝ်ႈဢိၼ်ၻသႃမိ

## ၸႃႇတိထင်သဝ်း တီႈၵိူတ်ႇၸဝ်ႈႁဝ်း လႄႈ ၸိုဝ်ႈပေႃႈမႄႈ
	သြႃႇၸဝ်ႈလူင် ဢိၼ်ၻသႃမိႁဝ်းၼႆႉ ၵိူတ်ႇႁၼ်ၼႃႈမႃးမိူဝ်ႈပီတႆး- 2034 ၼီႈ၊ ပီၵေႃးၸႃႇ- 1301 ၶု၊ လိူၼ်သၢမ် လွင်ႈ(3)ၶမ်ႈ၊ (25.02.1940) ဝၼ်းဢႃးတိတ်ႉ၊ တီႈဝၢၼ်ႈႁူဝ်ၸၢင်ႉ၊ ဝဵင်းၼမ်ႉလၼ်ႈ၊ တူင်ႇဝဵင်းသီႇပေႃႉၼၼ်ႉသေ ၸိုဝ်ႈပေႃႈမႄႈ ပူႇမုၼ်ႁိူင်းၺၢတ်ႈ+ၼၢႆးမုၼ်ႁိူင်းၺူဝ်ႇ၊ မီးပီႈၼွင်ႉႁူမ်ႈတွင်ႉၵၼ်(5)ၵေႃႉ၊ သြႃႇၸဝ်ႈလူင်ႁဝ်း ပဵၼ်ၵေႃႉမၢႆ (5)ၵေႃႉပၢႆသေ ၸိုဝ်ႈမိူဝ်ႈလဵၵ်ႉ ႁွင်ႉဝႃႈ- ၸၢႆးဢွင်ႇထုၼ်း ၼႆယဝ်ႉ။

## ၶိုၼ်ႈပဵၼ်ၸဝ်ႈသၢင်ႇ
မိူဝ်ႈပီၶရဵတ်ႉ- 1952 ၽွင်းၸူဝ်ႈၶူပ်ႇ ၸၢႆးဢွင်ႇထုၼ်း သြႃႇၸဝ်ႈလူင်ႁဝ်းတိုၵ်ႉမီး(12)ၶူပ်ႇၼၼ်ႉ ပေႃႈမႄႈသွင် ၸဝ်ႈ ဢဝ်သူင်ႇၶိုၼ်ႈႁူင်းႁဵၼ်းၸၼ်ႉဢွၼ်မူႇလ တီႈႁူင်းႁဵၼ်းဝၢၼ်ႈႁူဝ်ၸၢင်ႉ ၼမ်ႉလၼ်ႈသေ ထိုင်မႃးပီၶရဵတ်ႉ- (11.07.1954)ၼၼ်ႉ ပေႃႈမႄႈသွင်ၸဝ်ႈ ၶိုၼ်းဢဝ်ၸၢႆးဢွင်ႇထုၼ်း မိူဝ်ႈဢၢပ်ႈပၼ်သြႃႇၸဝ်ႈလူင် ၸၼ်တိမႃသႃသၼႃ လင်ၵႃရ မူႇလၵျွင်းလူင် ၼမ်ႉလၼ်ႈ တူင်ႇဝဵင်းသီႇပေႃႉသေ ႁဵတ်းၵပ်ႉပီႇသွၼ်ႁဵၼ်းလိၵ်ႈပရိယၢတ်ႈၵႂႃႇယူႇယဝ်ႉ။
ထိုင်မႃးပီၶရဵတ်ႉ- (29.05.1955)ၼၼ်ႉ ပေႃႈမႄႈသွင်ၸဝ်ႈ ၶၢမ်ႇပဵၼ်ၸဝ်ႈတႃႇၼ ပတ်ႉၸယႃႇၼုၵ်ႉၵႁ လူႇတၢၼ်းပတ်ႉၸေးသီႇပိူင်သေ ဢဝ်ၸဝ်ႈသြႃႇလူင် ၸၼ်တိမႃသႃသၼႃလင်ၵႃရ ႁဵတ်းဢုပတ်ႉသေႇသေယဝ်ႉ ဢဝ်ၸၢႆး ဢွင်ႇထုၼ်း ၶဝ်ႈၼႂ်းသႃႇသၼႃႇ ႁဵတ်းပဵၼ်ၸဝ်ႈသၢင်ႇသႃႇမၼေႇၵႂႃႇယူႇယဝ်ႉ၊ ၸိုဝ်ႈသၢင်ႇၸဝ်ႈႁွင်ႉဝႃႈ- ၸဝ်ႈသၢင်ႇ ဢိၼ်ၻသႃမိ-ၼႆယဝ်ႉ။

## ၶိုၼ်ႈပဵၼ်ရႁၢၼ်း ဢၢၼ်းဢွၵ်ႇပူၼ်ႉလွင်ႈမႆႈ
	ထိုင်မႃးပီၶရဵတ်ႉ- (28.03.1962) လိူၼ်သီႇလွင်ႈ(8)ၶမ်ႈ၊ ဝၼ်းပုတ်ႉၼၼ်ႉ ပူႇၵျွင်းလၢႆးၶမ်း+ၼၢႆးၵျွင်းသွႆႈမၢတ်ႈ ဝၢၼ်ႈမွၼ်း ၼမ်ႉလၼ်ႈ ႁဵတ်းပဵၼ်တၵႃႇပတ်ႉၸေးသီႇပိူင်သေ ဢဝ်ၸဝ်ႈသြႃႇလူင် ၸၼ်တိမႃသႃသၼႃလင်ၵႃရ ႁဵတ်းဢု ပတ်ႉသေႇသေ ၶိုၼ်ႈပဵၼ်ၸဝ်ႈရႁၢၼ်း တီႈၼႂ်းသိမ်ႇလူင်ၶၼ်ႇတ မူႇလၵျွင်းလူင် ၼမ်ႉလၼ်ႈၼၼ်ႉမႃးယူႇယဝ်ႉ။

## ဢွၵ်ႇသွၼ်လိၵ်ႈလၢႆး ပဵၼ်ၵေႃႉၸၢႆးႁၵ်ႉသႃႇသၼႃႇ
	ထိုင်မႃးပီၵေႃးၸႃႇ- 1323 ၶု၊ လိူၼ်သီႇလွင်ႈ(8)ၶမ်ႈ၊ (28.03.1962) ဝၢႆးၶိုၼ်ႈပဵၼ်ရႁၢၼ်းယဝ်ႉၼၼ်ႉ သြႃႇၸဝ်ႈ ႁဝ်းဢွၵ်ႇႁႃသွၼ်ပၺ်ႇၺႃ ႁွတ်ႈၵႂႃႇၵူႈတၢင်း သၢင်းလၢင်းၼင်ႇၸႂ်ယဝ်ႉ ထိုင်မႃးပီၵေႃးၸႃႇ- 1334 ၶု၊ လိူၼ်ပႅတ်ႇမႂ်ႇ(14) ၶမ်ႈ၊ (24.07.1972)ၼၼ်ႉ ႁပ်ႉဢဝ်ၽိူၼ်မွၵ်ႇတၵႃႇၶိုၼ်ႈၵျွင်းလွင်းမွၵ်ႇ ဝၢၼ်ႈမွၼ်း ၼမ်ႉလၼ်ႈသေ ၸဝ်ႈယေႃးၶိင်းမႃး ၼင်ႈၵျွင်း ပွင်ၵၢၼ်သႃႇသၼႃႇ တီႈဝၢၼ်ႈမွၼ်း၊ ၼႂ်းဢိူင်ႇၼမ်ႉလၼ်ႈ(14)ဝႃႇ၊ ထိုင်မႃးပီၵေႃးၸႃႇ- 1347 ၶု၊ လိူၼ်ပႅတ်ႇမႂ်ႇ (13)ၶမ်ႈ၊ (30.06.1985)ၼၼ်ႉ ဢွၵ်ႇၵျွင်းဝၢၼ်ႈမွၼ်းသေ မႃးဢဝ်ဝႃႇသႃၸွမ်းၸဝ်ႈသြႃႇၵေႃးသၼ်ႇလ ၵျွင်းလူင်သွင်ၵေး (6)ဝႃႇ၊ ထိုင်မႃးပီၵေႃးၸႃႇ- 1353 ၶု၊ လိူၼ်ၸဵင်လွင်ႈ(11)ၶမ်ႈ၊ (1.01.1992)ၼၼ်ႉ သြႃႇၸဝ်ႈႁဝ်းႁပ်ႉဢဝ်ၽိူၼ်မွၵ်ႇယႃႈ ၶဝ်ႈတႅၵ်ႇတၵႃႇႁူဝ်ၶိုၼ်ႈၵျွင်းလူင်သႅင်ၵႅဝ်ႉသေ ၸဝ်ႈယေႃးၶိင်းမႃးဢဝ်ဝႃႇသႃ ပွင်ၵၢၼ်သႃႇသၼႃႇ ႁေႃးတြႃးပၼ်တၵႃႇ ၸုမ်းႁူဝ်ၶိုၼ်ႈၵျွင်းလူင်သႅင်ၵႅဝ်ႉသေဢမ်ႇၵႃး ဢိၵ်ႇပႃးတၵႃႇတီႈၸမ်တီႈၵႆတင်းသဵင်ႈ တေႃႇပေႃးထိုင်ဢႃႇယုၸဝ်ႈလႆႈ(87) ပီ၊ ဝႃႇသႃၸဝ်ႈလႆႈ(67)ဝႃႇပီၼႆႉမႃးယူႇယဝ်ႉ။
	သြႃႇၸဝ်ႈလူင်ႁဝ်းၼႆႉ သူင်ဝႃႇသၼႃႇ ဢဝ်လုၵ်ႈပိူၼ်ႈၶၢမ်ႇသၢင်ႇၶၢမ်ႇၸၢင်းလႄႈ ထၢပ်ႈၵၢမ်ႇယေႃးမုၼ်လႄႈ ဢၼ်သြႃႇၸဝ်ႈလူင်ႁဝ်းႁဝ်းလႆႈဢဝ်ၶၢမ်ႇသၢင်ႇမီးၵႂႃႇ(150)ၸဝ်ႈ၊ ဢၼ်လႆႈၶၢမ်ႇၸၢင်းမီးၵႂႃႇ(150)ၸဝ်ႈ၊ ဢၼ်လႆႈထၢပ်ႈ ၵၢမ်ႇယေႃးမုၼ်မီးၵႂႃႇ(300)ၸဝ်ႈလႄႈ ဢၼ်တၵႃႇၶဝ် ထၢပ်ႈၵၢမ်ႇသြႃႇၸဝ်ႈလူင်ႁဝ်းမီးၵႂႃႇ(50)ၵေႃႉယူႇယဝ်ႉ။

## ပတ်ႉၸေးသီႇပိူင် ၵမ်ႉႁိုင်ထွၵ်ႈသႃႇသၼႃႇ
**ၸိူဝ်းပဵၼ် ပေႃႈယေႃးမႄႈယေႃး ၶၢမ်ႇသၢင်ႇၶၢမ်ႇၸၢင်း ထၢပ်ႈၵၢမ်ႇယေႃးမုၼ် သြႃႇၸဝ်ႈလူင်ႁဝ်း**
#ပီမိူင်း 1317 ၼီႈ၊ (29.05.1955) ပေႃးသၢင်ႇဢေႃး+မႄႈသၢင်ႇၼၢင်းမၢတ်ႈ ၶဝ်တင်းႁိူၼ်း ၊ ဝၢၼ်ႈၼႃးလွၼ်ႈ ဢိူင်ႇၼမ်ႉလၼ်ႈ။ (ၶၢမ်ႇသၢင်ႇ ယေႃးသၢင်ႇ)
#ပီမိူင်း 1323 ၼီႈ၊ (08.09.1961) လိူၼ်ၵဝ်ႈလွင်ႈ (13) ၶမ်ႈ၊ လုင်းလွႆၸိုၼ်ႈ+ပႃႈလွႆသႂ်လိုၼ်း၊ ဝၢၼ်ႈၵိဝ်ႇတေႃး၊ ၼမ်ႉလၼ်ႈ။ လုင်းလွႆၸၢမ်ပႂၢင်ႉ+ပႃႈလွႆမႄႈသၢင်ႇၼၢင်းၶႅၼ်ႉ ၊ ပွၵ်ႉၵွင်းလၢင်း၊ ၼမ်ႉလၼ်ႈ။ (ပဵၼ်ပေႃႈမႄႈ ယႃးၸဝ်ႈသၢင်ႇ)
#ပီမိူင်း 1323 ၼီႈ၊ လိူၼ်သီႇလွင်ႈ (8) ၶမ်ႈ၊ (28.03.1962) ပူႇၵျွင်းလၢႆးၶမ်း+ၼၢႆးၵျွင်းသွႆႈမၢတ်ႈ၊ ဝၢၼ်ႈမွၼ်း ၼမ်ႉလၼ်ႈ၊ (တၵႃႇပတ်ႉၸေးသီႇပိူင် တၵႃႇၸၢင်းဢွၼ်တၢင်းႁူဝ်ပိုင်းသုတ်း)
#ပီမိူင်း 1329 ၼီႈ၊ လိူၼ်သိပ်းသွင်မႂ်ႇ (10) ၶမ်ႈ၊ (11.11.1967) ပူႇၸၢင်းၼူႉ+ၼၢႆးၸၢင်းပၢင်ႇ ပွၵ်ႉႁွင်ႇ ဝဵင်းၼမ်ႉလၼ်ႈ။ (ထၢပ်ႈၵၢမ်ႇ ၼမ်ႉလၼ်ႈ)
#ပီမိူင်း 1330 ၼီႈ၊ လိူၼ်ၸဵင်မႂ်ႇ (8) ၊ (27.11.1968) ၼၢႆးၸၢင်းဢိင်ႇ ပၢင်ႇႁႆႈ ဝဵင်းၼမ်ႉလၼ်ႈ၊ (ထၢပ်ႈၵၢမ်ႇယေႃးမုၼ်)
#ပီမိူင်း 1332 ၼီႈ၊ လိူၼ်ၵဝ်ႈမႂ်ႇ (3) ၶမ်ႈ၊ (05.08.1970) ပူႇၸၢင်းၵျွင်းၸၢမ်ႇ+ၼၢႆးၸၢင်းၵျွင်းသႃႇ ဝၢၼ်ႈလီႈ၊ (ထၢပ်ႈၵၢမ်ႇယေႃးမုၼ်)။
#ပီမိူင်း 1333 ၼီႈ၊ လိူၼ်ပႅတ်ႇမႂ်ႇ (8) ၶမ်ႈ၊ (30.06.1971) ၼၢႆးၸၢင်းၵူႇ ပွၵ်ႉၵုင်းၺွင်ႇ၊ ဝဵင်းၼမ်ႉလၼ်ႈ။ (ထၢပ်ႈၵၢမ်ႇယေႃးမုၼ်)
#ပီမိူင်း 1333 ၼီႈ၊ လိူၼ်သၢမ်မႂ်ႇ (4) ၶမ်ႈ၊ (19.01.1972) ၼၢႆးၸၢင်းၵွႆႇ၊ ဝၢၼ်ႈၼွင်ၼိမ်း ဢိူင်ႇဝၢၼ်ႈလီႈ၊ ၼမ်ႉလၼ်ႈ။ (ထၢပ်ႈၵၢမ်ႇယေႃးမုၼ်)
#ပီမိူင်း 1334 ၼီႈ၊ လိူၼ်ပႅတ်ႇမႂ်ႇ (14) ၶမ်ႈ၊ (24.07.1974) ပူႇမုၼ်ဢွင်ႇသႅင်+ၼၢႆးမုၼ်ၵျွင်းယူင်း ဝၢၼ်ႈၵၢတ်ႇ ၼမ်ႉလၼ်ႈ။ (ထၢပ်ႈၵၢမ်ႇယေႃးမုၼ်)
#ပီမိူင်း 1336 ၼီႈ၊ လိူၼ်သိပ်းဢဵတ်းမူၼ်း၊ (31.10.1974) ပူႇမုၼ်မၢတ်ႈ+ၼၢႆးမုၼ်ၵျွင်းၼၢင်း ဝၢၼ်ႈမွၼ်း ၼမ်ႉလၼ်ႈ။ (ထၢပ်ႈၵၢမ်ႇယေႃးမုၼ်)
#ပီမိူင်း 1338 ၼီႈ၊ လိူၼ်သိပ်းမႂ်ႇ (1) ၶမ်ႈ၊ (04.09.1986) ၼၢႆးလွႆဢူႉ၊ ဝၢၼ်သွင်ၵေး၊ တူင်ႇဝဵင်းသီႇပေႃႉ။ (ထၢပ်ႈၵၢမ်ႇယေႃးမုၼ်)
#ပီမိူင်း 1348 ၼီႈ၊ လိူၼ်သိပ်းမႂ်ႇ (13) ၶမ်ႈ၊ (16.09.1986) ပူႇၸၢင်းဢုင်း၊ ဝၢၼ်ႈသွင်ၵေး၊ တူင်ႇဝဵင်းသီႇပေႃႉ။ (ထၢပ်ႈၵၢမ်ႇယေႃးမုၼ်)
#ပီမိူင်း 1360 ၼီႈ၊ လိူၼ်သိပ်းဢဵတ်းလွင်ႈ (8) ၶမ်ႈ၊ (14.10.1998) ပူႇမုၼ်ၸွမ်းမိူင်း+ၼၢႆးမုၼ်ၵျွင်းမၢတ်ႈ၊ ဝၢၼ်ႈလူင်သႅင်ၵႅဝ်ႉ။ (ထၢပ်ႈၵၢမ်ႇယေႃးမုၼ်)
#ပီမိူင်း 1363 ၼီႈ၊ လိူၼ်ပႅတ်ႇမႂ်ႇ (2) ၶမ်ႈ၊ (22.07.2001) ၶူးဝႃးပေႃႈသိၼ်ထမ်းဝုၼ်းၸုမ်ႉ ၺႃꧣသမ်ဝရ မိူင်းၽူင်း။ (ထၢပ်ႈၵၢမ်ႇယေႃးမုၼ်)
#ပီမိူင်း 1363 ၼီႈ၊ လိူၼ်ၵမ်လပ်း၊ (12.02.2002) ပူႇလွႆလဵၵ်း+ၼၢႆးလွႆၵူႇ ဝၢၼ်ႈၼွင်ၶႆႉ ဢိူင်ႇဝၢၼ်ႈၸၢင်ႉ တူင်ႇဝဵင်းမိူင်းယႆ။ (ထၢပ်ႈၵၢမ်ႇယေႃးမုၼ်)
#ပီမိူင်း 1366 ၼီႈ၊ လိူၼ်သၢမ်လွင်ႈ (3) ၶမ်ႈ၊ (26.02.2005) လုင်းမုၼ်ဝူၼ်ႇၼ+ပႃႈမုၼ်ၶမ်းယုင်း၊ ဝၢၼ်ႈၼမ်ႉလၢင်း၊ ဢိူင်ႇသႅင်ၵႅဝ်ႉ၊ တူင်ႇဝဵင်းသီႇပေႃႉ။ (ထၢပ်ႈၵၢမ်ႇယေႃးမုၼ်)
#ပီမိူင်း 1366 ၼီႈ၊ လိူၼ်သၢမ်လွင်ႈ (6) ၶမ်ႈ၊ (13.05.2005) ပူႇၵျွင်းဢိင်ႇတႃႇ+ၼၢႆးၵျွင်းၽူင်း၊ ဝၢၼ်ႈလႅၼ်တီႈ၊ ဢိူင်ႇသႅင်ၵႅဝ်ႉ၊ တူင်ႇဝဵင်းသီႇပေႃႉ။ (ထၢပ်ႈၵၢမ်ႇယေႃးမုၼ်)
#ပီမိူင်း 1369 ၼီႈ၊ လိူၼ်ၵမ်လပ်း၊ (06.02.2008) ပူႇလွႆသူၺ်ႇလႃႉ+ၼၢႆးလွႆသူၺ်ႇ၊ ဝၢၼ်ႈၸၢင်ႉ၊ တူင်ႇဝဵင်းမိူင်းယႆ။ (ထၢပ်ႈၵၢမ်ႇယေႃးမုၼ်)
#ပီမိူင်း 1376 ၼီႈ၊ လိူၼ်ႁႃႈမႂ်ႇ (12) ၶမ်ႈ၊ (26.04.2014) ပူႇမုၼ်ၵျေႃႇဢေး+ၼၢႆးမုၼ်သူၺ်ႇၵျီႇ ၊ ပွၵ်ႉဝဵင်းၸၢၼ်း၊ ဝဵင်းသီႇပေႃႉ။ (ထၢပ်ႈၵၢမ်ႇယေႃးမုၼ်)

## ယူႇၼႂ်းသႃႇသၼႃႇ ၶိုၼ်းသၢင်ႈၵႂႃႇၵၢၼ်လီ
သဵၼ်ႈမၢႆ ႁူဝ်ႁုပ်ႈ ၸိူဝ်းဢၼ်သြႃႇၸဝ်ႈလူင်ႁဝ်း လႆႈဢဝ်ၶၢမ်ႇသၢင်ႇၶၢမ်ႇၸၢင်း ထၢပ်ႈၵၢမ်ႇယေႃးမုၼ်မႃးတင်းသဵင်ႈ - 
#လႆႈႁဵတ်းပေႃႈဢွၵ်ႇ ထွၵ်ႈပၢမ်ႉပရိၵ်ႉၶရႃႇသေ ဢဝ်ႁဵတ်းၸဝ်ႈသၢင်ႇမႃးမီး (46) ၸဝ်ႈ။
#ဢၼ်သြႃႇၸဝ်ႈလူင်ႁဝ်း လႆႈထၢပ်ႈယေႃးမုၼ် ၸဝ်ႈသၢင်ႇမႃးမီး (51) ၸဝ်ႈ။
#လႆႈႁဵတ်းပေႃႈဢွၵ်ႇ ထွၵ်ႈပၢမ်ႉပရိၵ်ႈၶရႃႇသေ ဢဝ်ႁဵတ်းၸဝ်ႈၸၢင်း/ရႁၢၼ်း မႃးမီး (13) ၸဝ်ႈ။
#ဢၼ်သြႃႇၸဝ်ႈလူင်ႁဝ်း လႆႈထၢပ်ႈၵၢမ်ႇ ယေႃးမုၼ် ၸဝ်ႈရႁၢၼ်းမႃးမီး (48) ၸဝ်ႈ။ ႁူမ်ႈတင်းသဵင်ႈ ဢၼ်လႆႈထွၵ်ႈပၢမ်ႉသႃႇသၼႃႇ ၶၢမ်ႇသၢင်ႇၶၢမ်ႇၸၢင်း ထၢပ်ႈၵၢမ်ႇယေႃးမုၼ်မႃးမီး (158) ။

## ၽိုၼ်လိၵ်ႈလင်ႇၵႃႇ ၸဝ်ႈတႅမ်ႈၵႂႃႇၼမ်ၵိုၼ်း
	သြႃႇၸဝ်ႈလူင်ႁဝ်း မီးတင်းသူင်ဝႃႇသၼႃႇတႅမ်ႈလိၵ်ႈ လူလိၵ်ႈဢၢၼ်ႇလိၵ်ႈတႃႇသေႇလႄႈ မူႇၽိုၼ်လိၵ်ႈထမ်း ဢၼ်သြႃႇၸဝ်ႈလူင်ႁဝ်းတႅမ်ႈဝႆႉ မီးမိူၼ်ၼင်ႇၸိူဝ်းတႂ်ႈၼႆႉယူႇယဝ်ႉ။
#မႄႈၼႃႉၵေႃးတမီႇ ၶျွတ်ႈၶၢၼ်း။
#ၽီလူးဢႃႇလႃႇဝၵ ၶျွတ်ႈၶၢၼ်း။
#သထေးလူင် ဢသေႇယ။
#သထေးလူင် ဢၼႃႇထပိၼ်ႇ ၽီမၢၼ်ႇႁူလူင်။
#သထေးလူင် မဵၼ်ႇတၵ။
#သထေးလူင် ၼၢင်းဝိသႃႇၶႃႇ။
#သထေးလူင် ၸေႃးတိၵ။
#သထေးလူင် ၸတိလ။
#သထေးလူင် ၵႃႇၵဝၼ်ႇလိယ။
#ၶိူဝ်းၶုၼ်ၸၢႆးဝိတတူႇပ ၶႃႈတၢႆၶိူဝ်းသႃႇၵီႇဝၢင်ႇ။
#ၶိူဝ်းၶုၼ်ၸၢႆးဢၸႃႇတသၢတ်ႈ ၶႃႈဢူႈၶဝ်တၢႆ။
#ပိုၼ်းၽြႃးပဵၼ်ၸဝ်ႈ ဢွင်ႇပေႉၶုၼ်သူင်ႇ မၢရ်ၼၢတ်ႈ။
#ၶိူဝ်းၽြႃးပဵၼ်ၸဝ်ႈ ဢွင်ႇပေႉ ၸၢင်ႉလူင်မဝ်းလဝ်ႈ။
#ၶိူဝ်းၽြႃးပဵၼ်ၸဝ်ႈ ဢွင်ႇပေႉ ဢင်ႇၵုရိမႃႇရ။
#ၶိူဝ်းၽြႃးပဵၼ်ၸဝ်ႈ ဢွင်ႇပေႉ ၼၢင်းၸိင်ႇၸမႃႇၼဝိၵႃႇ။
#ၶိူဝ်းၽြႃးပဵၼ်ၸဝ်ႈ ဢွင်ႇပေႉ သတ်ႉၸၵပရပိူၵ်ႈ။
#ၶိူဝ်းၽြႃးပဵၼ်ၸဝ်ႈ ဢွင်ႇပေႉ ၼၵ်ႃးၼၼ်ႇတေႃးပၼၼ်ႇတ။
#ၶိူဝ်းၽြႃးပဵၼ်ၸဝ်ႈ ဢွင်ႇပေႉ ပၵၶုၼ်သၢင်ပရမ်ႇမႃႇ။
#လုၼ်ပူၵ်ႇႁူၵ်းႁူး ၼိုင်ႈႁူးမီးငူးႁူၵ်းတူဝ်။
#ပတိတ်ႉၸ သမုပ်ႉပၢတ်ႈ။
#ပၢင်တၢႆးလႅၼ်ႈပၢႆႈလိၼ်လူမ်ႇ။
#ၼူၵ်ႉၶဵဝ်လဵင်ႉဢူႈမႄႈ။
#သထေးတူၵ်းၽၢၼ်။
#ရႁၢၼ်းလဵင်ႉဢူႈမႄႈ။
#လၢင်းတႁူႉၵျေးၸူး။
#ၶုၼ်လိင်းမႁႃႇၼၼ်ႇတ ၸူႇလၼၼ်ႇတ။
#မႃၵိူတ်ႇလုၵ်ႈၵူၼ်း။
#လေႃးၵၼီႇတိ ၸဵတ်းၵျၢမ်း။
#ပိုၼ်းပရိတ်ႈလူင် (11)ႁူဝ်။
#ပိုၼ်းရတၼသုတ်ႈ မိူင်းဝေႇသႃႇလီႇ။
#ပိုၼ်းၶူးမေႃ(6)ၸဝ်ႈ ပပ်ႉလူင် (24)လင်ႇၵႃႇ။
#ပိုၼ်းၸဝ်ႈတေႇမိ။
#ပိုၼ်းၸဝ်ႈၸၵၼ။
#ပိုၼ်းၸဝ်ႈသုဝၼ်ႇၼသျႃႇမ ၵွၵ်ႇတႅင်။
#ပိုၼ်းၽြႃးရၶႅင်ႇ မိူင်းရၶႅင်ႇ။
#ပိုၼ်းၽြႃးရၶႅင်ႇ မိူင်းၼမ်ႉလၼ်ႈ။
#ပိုၼ်းၸဝ်ႈမႁေႃႇသထႃႇ။
#ပိုၼ်းၸဝ်ႈၽူႇရိတၢတ်ႈ ၼၵႃး။
#ပိုၼ်းၸဝ်ႈၸၼ်ႇတၵုမႃရ။
#ပိုၼ်းၸဝ်ႈၼႃႇရတ ၶုၼ်သၢင်။
#ပိုၼ်းၸဝ်ႈဝိတူႇရ ဢမၢတ်ႈလူင်။
#ပိုၼ်းၸဝ်ႈဝေႇသၼ်ႇတြႃႇ။
#ပိုၼ်းၽြႃးပဵၼ်ၸဝ်ႈ ၵေႃႇသၢင်ႈပႃႇရမီႇ တေႃႇထိုင် ဢဝ်ၼိပ်ႉပၢၼ်ႇ။
#ပရိတ်ႈလူင်(11)ႁူဝ် လင်ႇၵႃႇလူင်။
#ပရိတ်ႈလူင်(11)ႁူဝ် လင်ႇၵႃႇ(8)ၵိဝ်။
#ပိုၼ်းၵွင်းမူးၸၢင်ႉၽိူၵ်ႇ ငႃးသႅင်လႅင် ဝၢၼ်ႈသႅင်ၵႅဝ်ႉ။
#ထမ်ႇမၸၵ်ႉၵပဝတ်ႉတၼသုတ်ႈ။
#ပထၢၼ်း ပတ်ႉၸယုတ်ႉတေႇသ လင်ႇၵႃႇ။
#ၶျွင်းတူၺ်းမိူဝ်ႈပိူၼ်ႈသုၵ်ႉၼႂ်းႁေႃ။ (ပိုၼ်းမၢၼ်ႈၵဝ်းမိူင်း)။
#ၸၢတ်ႈတေႃႇလူင်(10)ၸၢတ်ႈ။
#ၸိၼတ်ႉထ ပၵႃႇသၼီႇ၊ ပိၼ်ႇတႆး (ၸဝ်ႈတႅမ်ႈႁင်းၵူၺ်း)။
#ပိုၼ်းလူမ်ႈၾႃႉ။
#ပိုၼ်းၵႅပ်ႈ ၽူႈၸိုဝ်ႈသဵင်ယႂ်ႇ ၼႂ်းမိူင်းၼွၵ်ႈမိူင်း။
#လွၼ်ႉမွၼ်းထမ်းတြႃး တိပ်းတွပ်း။
#ဢသုၽ ၽႃႇဝၼႃႇၵမ်ႇမထၢၼ်း-ၸိူဝ်းၼႆႉလႄႈ ဢၼ်ဢမ်ႇတွင်းၶိုၼ်းလႄႈ ဢၼ်ဢမ်ႇႁၼ်ၶိုၼ်းမူႇၽိုၼ် လိၵ်ႈႁူမ်ႈၵၼ်တင်းသဵင်ႈ(80)ပၢႆၼႆ သြႃႇၸဝ်ႈလူင်ႁဝ်းတႅမ်ႈဝႆႉမီးၼင်ႇၼႆယူႇယဝ်ႉ။

## ႁၢပ်ႇၼႃႈၵၢၼ်သႃႇသၼႃႇ ယူႇသဝ်းထင်ဢဝ်ဝႃႇသႅင်ၵႅဝ်ႉ
မိူဝ်ႈၽွင်းသြႃႇၸဝ်ႈလူင်ႁဝ်း မႃးဢဝ်ဝႃႇသႃ ယူႇသဝ်းတီႈၵျွင်းသႅင်ၵႅဝ်ႉ(34)ပီၼႆႉ ႁပ်ႉဢဝ်ၶေႃႈဢေႃးဝႃႇတ သြႃႇၸဝ်ႈလူင်ၶဝ်သေ ပဵၼ်ႁူဝ်ပဝ်ႈသင်ႇၶ ၼႂ်းဢိူင်ႇသႅင်ၵႅဝ်ႉ၊ ပဵၼ်ၸဝ်ႈဢေႃးဝႃႇတႃႇၸရိယ တူင်ႇဝဵင်း၊ ပဵၼ်ၸဝ်ႈဢေႃးဝႃႇတႃႇၸရိယ ငဝ်ႈငုၼ်းမုၵ်ႉၸုမ်းလူင်သင်ႇၶႃႇ ၸိုင်ႈတႆး၊ ပဵၼ်ၸဝ်ႈၼႃႇယၵလူင် သင်ႇၶႃႇၸဝ်ႈ ၼႂ်းၵျွင်းသႅင်ၵႅဝ်ႉ(180)ပၢႆသေ ယူႇသဝ်းပွင်ၵၢၼ်သႃႇသၼႃႇ တေႃႇထိုင်ယၢမ်းလဵဝ်ပီ(2026)၊ ဢႃႇယုၸဝ်ႈလႆႈ(87)ပီ၊ ဝႃႇသႃၸဝ်ႈလႆႈ(67)ဝႃႇၼႆႉယူႇယဝ်ႉ။

## '''ၶေႃႈသင်ႇသွၼ် သြႃႇၸဝ်ႈလူင်'''
*ၵၢင်ၼႂ်မိူင်းလႅင်း လုၵ်ႉမႃး
*ႁဵတ်းၵၢၼ်တႃႇၼ သီႇလ ၽႃႇဝၼႃႇၸိုင် 
*ဢမ်ႇမီးဝၼ်းမူၺ်ႉ ဝၼ်းပႅတ်ႈ
*ပဵၼ်ဝၼ်းမျၢတ်ႈလၢႆလၢႆယဝ်ႉ။

## ၽိုၼ်ဢိင်

ပိူင်ထၢၼ်ႈ:ၵူၼ်းၸိူဝ်းၵိူတ်ႇ ပီ 1940
ပိူင်ထၢၼ်ႈ:ပိုၼ်းတူဝ်
ပိူင်ထၢၼ်ႈ:ၸဝ်ႈရႁၢၼ်း သႃႇသၼႃႇပုတ်ႉထ မိူင်းတႆး